alexandrainst/scandi-wiki huggingface dataset:
Linderudkollen

Denne artikkelen omhandler hele Linderudkollen, for hoppanlegget se Linderudkollen hoppsenter
Linderudkollen er et idrettslanlegg, serveringssted, og tidligere støl i Lillomarka i Oslo. Stedet ligger idyllisk til ved Svartpytt. Husene har garderobe- og dusjanlegg, men ikke lenger overnattingsmuligheter. Linderudkollstua har åpent for servering.

Linderudkollstua 
Linderudkollstua er en kombinert markastue og sportsstue. Stua ligger tett på idrettslanlegget og nyttes av idrettsutøvere og turfolk. Stua har sitteplasser for 170 personer, og tilbyr leie for store og små selskaper. 

Tidligere var det tilbud om overnatting, men nye brannforskrifter har stoppet dette. Disse lokalene er i dag Østre Aker skiklubbs klubblokaler.

Idrettsanlegget

Linderudkollen er hjemmeanlegget til idrettsklubben Østre Aker skiklubb. 
Området rundt er godt tilrettelagt for aktivitet med godt løypenett for langrenn tilpasset både turski, trening og konkurranser. Løypene strekker seg til både Årvoll og Kjelsås. Her er også et godt utgangspunkt for bruk av skogsveier for gående, joggende og syklister, med strekninger til Solemskogen, Tonsenhagen, Trollvannstua, Årvoll og Breisjøen med veier til Ammerud og Grorud, samt vei videre til Lilloseter.

Linderudkollen Hoppsenter 

Linderudkollen har hele fem hoppbakker fra K10 til K70, og brukes jevnlig til trening og konkurranse. Bakken nyttes til hopping på plast om sommeren. 

I 2009 var Linderudkollen arena for The Arctic Challenge.

Historie
Driften ble lagt ned omkring 1934, og den siste seterbudeie som bodde på stedet var Mari. Det var stølen til Linderud gård som fortsatt eksisterer.

Eiere og bestyrere 
 Oslo Arbeideridrettskrets 1931-1945 
 Oslo-Ørn, Vidar og Rosenhoff 1945-1974 
 Oslo kommune fra 1974 
 Midlertidig drift av Østre Aker Skiklubb 1973-1975 
 Pauline og Agnar Asheim 1975-1976 
 Reidun og Thorleif Sohlberg 1976-1982 
 Bente og Trond Hansen 1982-1987 
 Solvor og Oddbjørn Hetne 1987

Eksterne lenker
 www.skiforeningen.no om Linderudkollen

Bildegalleri 

Idrettsanlegg i Oslo
Turisthytter i Oslo
Lillomarka
Keith Reid

Keith Stuart Brian Reid (født 19. oktober 1946 i Welwyn Garden City i Hertfordshire) er en engelsk låtskriver mest kjent for å skrive tekstene til rockegruppen Procol Harum.

Selv om han ikke spilte noe instrument eller sang, var han en viktig del av Procol Harums suksess og ble anerkjent som medlem av bandet. Han skrev så godt som samtlige av bandets originallåter sammen med vokalisten i bandet, Gary Brooker. Hans mest kjente tekst er på låta «A Whiter Shade of Pale» fra 1967, som solgte seks millioner singler verden over.

Referanser

Eksterne lenker 
 
 
  Procol Harum.com Keith Reid-biografi

Engelske låtskrivere
Personer fra Welwyn Garden City
InsideOut

InsideOut Music (eller InsideOut) er et uavhengig plateselskap som har spesialisert seg på utgivelse av progressiv rock og progressiv metal-album. Det ble startet i Tyskland, og har siden utvidet virksomheten til å dekke hele Europa samt at de har et søsterselskap i USA som heter InsideOut Music America.

Artister

 A.C.T
 Amaseffer
 Asia
 Aspera
 Ayreon
 Beardfish
 California Guitar Trio
 Chroma Key
 Derek Sherinian
 Devin Townsend
 Dominici
 Enchant
 Evergrey
 Fates Warning – kun DVD-utgivelser 
 Frost*
 GPS
 IQ
 James LaBrie
 Jelly Jam, The
 Jerry Gaskill
 Jughead
 Kaipa
 Kevin Moore
 King's X
 Kino
 Mastermind
 Neal Morse
 OSI
 Paatos
 Pain of Salvation
 Pallas
 Planet X
 Poverty's No Crime
 Pure Reason Revolution
 Riverside
 Ray Wilson
 Ryo Okumoto
 Saga
 Shadow Gallery
 Slavior
 Spock's Beard
 Star One
 Stream of Passion
 Steve Hackett
 Steve Howe
 Symphony X
 The Flower Kings
 The Tangent
 Thought Chamber
 Tiles
 Transatlantic
 Trey Gunn (fra King Crimson)
 Ty Tabor
 Vanden Plas
 Damians

Revisited Records  

Dette plateselskapet har spesialisert seg på nyutgivelser av krautrock-album av band som for eksempel:
 Amon Düül II
 Klaus Schulze
 Kraan

Eksterne lenker 
 
 

Tyske plateselskaper
Plateselskaper fra USA
Plateselskaper etablert i 1996
Command & Conquer: Red Alert 3

Command & Conquer: Red Alert 3 er et videospill som er en direkte etterfølger etter Red Alert 2. Her er det istedenfor to fraksjoner blitt tre, med Japan som et supplement til de allierte og Sovjet. Spillet baserer seg i større grad enn tidligere strategispill på både hav, land og luftkrig.

Historie
Sovjetunionen begynner å tape krigen mot de allierte. For å ikke tape krigen bruker 3 sovjeter en tidsmaskin til Brussel 1927, for å ta vekk den personen som er mest ansvarlig for de allieretes våpen. Når de drar tilbake har Sojetunionen nesten tatt over hele Europa. Men ved å utgradere de allierte får Sovjetunionen en langt farligere motstander; Det japanske imperiet. Det viser seg at Sovjetunionen ikke bare har fått en ny motstander, de har også gjort at USA får en ny president som er villig til å la landet sitt gå under i krigen mot kommunismen.
En stor krig har blitt blåst liv i og uansett hvem som vil vinne vil verden aldri bli den samme igjen!

Eksterne lenker 
 

Sanntidsstrategispill
Gullstikka-vinnere
Command & Conquer
Videospill fra 2008
Videospill utviklet i USA
D.I.C.E. Awards-vinnere
Stranda stadion

Stranda stadion er et fotballstadion i Svolvær i Vågan i Lofoten. Det er hjemmebane for FK Lofoten, Svolvær IL og Knausen FK. Tilskuerkapasiteten er på 3000.

Fotballstadioner i Norge
Sport i Vågan
Idrettsanlegg i Nordland
Byggverk i Vågan
Flyttsamelista

Flyttsamelista (nordsamisk: Johttisápmelaččaid Listu) er et samisk politisk parti i Norge. Partiet stiller bare liste i Ávjovárri valgkrets, som består av kommunene Karasjok, Kautokeino og Porsanger .

Representanter på Sametinget
 Per Andersen Bæhr, satt fra 1997 til 2017
 Anders Somby jr. var valgt i periodene 2009-13 og 2017–21
 Berit Marie Eira er valgt i perioden 2021-25

Referanser

Samisk politikk
Politiske partier i Norge
Sir Vereda

Sir Vereda er artistnavnet til Thomas Haraldstad (født 1976), en av de tre grunnleggerne av det kjente norske bandet Gehenna. Han spilte trommer for bandet i 1993 før han forlot bandet rett før debutalbumet First Spell.

Diskografi
 Black Seared Heart (Demo, 1993)  
 Ancestor of the Darkly Sky (EP, 1993) 
 Black Seared Heart (Studioalbum, 1993) 

Norske trommeslagere
Fødselsår ikke oppgitt
Norske black metal-musikere
Gehenna-medlemmer
Ellinor Hamsun

Ellinor Hamsun (født 23. oktober 1916, død 27. august 1987 i Danmark) var en norsk skuespillerinne. Hun var datter av Marie og Knut Hamsun. 

Ellinor Hamsun arbeidet som skuespiller i Berlin fra 1936, og var fra 1938 til 1943 gift med den tyske filmregissøren Richard Schneider-Edenkoben. Hun forlot Tyskland i 1943 og dro hjem til Nørholm. Hun hadde store psykiske problemer, og led blant annet av bulimi. Hun ble lobotomert to ganger.

Ellinor Hamsun levde nesten halvparten av sitt liv på pleieinstitusjoner i Danmark. Ellinor Hamsun etterlot ved sin død betydelige midler samt sine rettigheter til Marie og Knut Hamsuns verk til Ellinor Hamsuns Legat til Nørholms bevaring.  Sammen med Stiftelsen Nørholm og familien Hamsun forvalter legatet eiendommen Nørholm ved Grimstad som et minne om Marie og Knut Hamsun, samtidig som eiendommen fungerer som privat hjem for familien.

Professor Gerd Høst har skrevet om sin ungdoms vennskap med Ellinor Hamsun i boka Mange slags kjærlighet (Aschehoug forlag, 2004)

Referanser

Eksterne lenker 
 
 

Knut Hamsun
Norske skuespillere
Anders Hall Grøterud

Anders Hall Grøterud (født 28. juni 1970) er leder av Senter for talentutvikling Barratt Due, daglig leder av Aktivitetsalliansen og selvstendig konsulent for utøvere innen musikk, idrett og ledelse. Han underviser i prestasjonspsykologi og øvingsprosess ved Barratt Due musikkinstitutt. 

Grøterud har tidligere jobbet i kommunikasjonsbyrået Gambit Hill + Knowlton.som seniorrådigver og leder av fagområdene sport, sponsing og folkehelse. Han har vært pressetalsmann og informasjonsdirektør i SATS, landslagstrener i triathlon og jobbet som journalist i blant annet Aftenposten, Dagbladet og VG. 

Han har hovedfag i idrettspsykologi fra Norges idrettshøgskole og har utgitt boken Sporty business – hvordan lykkes på jobb med toppidrettens metoder på Hegnar Media i 2005 sammen med Geir Jordet.

Ble i 1995 tildelt Norges Triathlonforbunds hederspris, samt Kulturprisen for Bygdøy-Frogner i 1990.

Eksterne lenker 

 http://www.ballade.no/sak/tidligere-landslagstrener-i-triathlon-blir-leder-for-senter-for-talentutvikling-barratt-due/

Norske sakprosaforfattere
Norske trenere
Journalister i Aftenposten
Journalister i VG
Fødsler i 1970
Høgt gras

Høgt Gras var et viserock- og progrock-band fra Sula, utenfor Ålesund. Bandet var aktivt på slutten av 1970-tallet og starten av 1980-tallet. Bandet ga ut én plate på en egen label (HGMS 001) i 1982 med tittelen Frihet.

Musikere som har spilt i Høgt Gras er Øysten (vokal, gitar, perkusjon), Numan (bass, congas), Kjell (trommer) og Pelle (gitar, fløyte, perkusjon og vokal)

Høgt Gras var et av hovedbandene på den første og siste utendørs rockefestivalen i Ålesund.

Eksterne lenker 
 'Frihet' hos Discogs.com

Norske rockegrupper
Kultur i Sula
Sulas historie
Ole Staveteig

Ole Staveteig (født 3. april 1968) er en norsk gitarist fra Florø i Sogn og Fjordane. Han har spesialisert seg på spilleteknikken tapping. 
 
Staveteig gikk på musikklinja ved Firda videregående skole på Sandane fra 1985 til 1988. I 1995 ble Staveteig observert på Lekter'n på Aker Brygge av Christer Falck . Han fikk deretter kontrakt med på Falcks C+C Records. I 1996 flyttet Staveteig til Australia. I 1998 ble det laget en dokumentar-film for NRK om Staveteig og teknikken hans. Blant flere var australske Tommy Emmanuel gjest i dokumentaren.

Diskografi 

 2006, "Down", C+C Records, feat. Terje Rypdal på Tango Fandango
2004, "Best Of Tap", C+C Records
2003, «Plays Jimi Hendrix», med gjesteopptredener av Ole Paus, Karen Jo Fields og Vidar Busk
 2000, «Ave Maria», (juleplate)
 1997, «Mass», C+C Records
 1995, «Tap», C+C Records
 1992, «End Of August»

Se også 
 Liste over kjente elever ved Firda videregående skole

Eksterne lenker 
 På Scenen.no

Norske gitarister
Personer fra Flora kommune
Fødsler i 1968
Kommunefritt område

Kommunefritt område kalles et område som ligger utenfor kommuneinndelningen i et land og således ikke tilhører noen kommune. Slike områder kan for eksempel være store ubebodde områder eller militære øvelsesfelt, direkte underlagt respektive lands krigsmakt.

Forekomsten av kommunefrie områder er uvanlig i Europa. Likevel finnes de både i Danmark og Norge. I Danmark utgjør Ertholmene et slikt område. Det inngår ikke i Bornholms kommune men er direkte underlagt det danske forsvarsministeriet, og de 96 innbyggerne (2008) betaler ikke sundhedsbidrag (en slags statlig helseskatt). 

I Norge ligger Jan Mayen og Svalbard utenfor landets kommunale inndeling. På Svalbard har dog Longyearbyen siden år 2004 en kommunelignende lokal administrasjon, kalt Longyearbyen lokalstyre.

I USA og Canada kalles et landområde «ikke-inkorporert» (unincorporated area) om det ikke inngår i noen kommune. Å «inkorporere» betyr i denne sammenheng å danne en kommunal sammenslutning, det vil si en by (city eller town) som har sin egen administrasjon. En ikke-inkorporert by har altså vanligvis ikke et eget bystyre som kan beslutte om for eksempel beskatning, og byen sorterer som regel heller ikke under noen nærliggende by. I stedet kan byen sortere direkte under et county. (Et eksempel fra USA er Crystal City i Virginia.)

Også i Tyskland forekommer kommunefrie områder (gemeindefreie Gebiete). Disse områdene er ofte ubebodde, for eksempel større skogsområder eller innsjøer. Det største kommunefrie området i Tyskland ligger i Oberharz i Niedersachsen og heter Harz (Landkreis Goslar); det har et areal på 371,84 kvadratkilometer. Totalt finnes 247 kommunefrie områder i Tyskland (per 1. januar 2004). De dekker et areal på totalt cirka 1,2 prosent av hele landets areal. Det sammenlagte antall innbyggere i disse områdene er kun 1 854 (per 31. desember 2004).

I Australia finnes «ikke-inkorporerte» områder (unincorporated areas) i Nortern Territory. Store deler av delstaten Sør-Australia hører til det «ikke-inkorporerte» Outback Areas Community Development Trust. De vestligste og nordligste delene av delstaten New South Wales kalles Far West Region og er for det meste «ikke-inkorporerte». Også i delstaten Victoria, finnes noen mindre «ikke-inkorporerte» områder.

Se også
Census designated place

Kommuner
Kari Andreassen

Kari Andreassen (født 10. oktober 1968) er styreleder i Omsorgsbygg KF og konstituert bydelsdirektør i bydel Vester Aker. Fra desember 2018 til juni 2019 var hun konstituert direktør for Utdanningsetaten i Oslo. Tidligere har hun vært bydelsdirektør i bydelene Ullern, Frogner og Søndre Nordstrand. Hun har tidligere vært rådmann i Grue kommune, der hun ble ansatt i 2007. Hun er også tidligere styreleder i Kongsvinger IL Toppfotball. Hun er utdannet Kommunalkandidat med master i Public Administration.

Referanser

Eksterne lenker 
 

Rådmenn
Norske skoleledere
Norske direktører
Danny Lee

Danny Lee (født 24. juli 1990 i Sør-Korea) er en golfspiller fra New Zealand.  Som 18 år gammel amatør vant han i februar 2009 Johnnie Walker Classic, en europatourkonkurranse i Australia.  Han var da den yngste vinner noensinne, samt bare den andre amatøren gjennom tidene til å vinne en turnering på denne touren.

I august 2008 ble han den yngste til å vinne US Amateur Championship, 6 måneder og 29 dager yngre enn den forrige rekordholderen, Tiger Woods.

Meritter
2008 US Amateur Championship
2009 Johnnie Walker Classic

Eksterne lenker 
 

Newzealandske golfspillere
Golfspillere under Sommer-OL 2016
Deltakere for New Zealand under Sommer-OL 2016
Personer fra Incheon
Personer fra Bay of Plenty Region
Fødsler i 1990
Stan Laurel

Stan Laurel, født Arthur Stanley Jefferson 16. juni 1890 i Ulverston, Lancashire, Storbritannia, død 23. februar 1965 i Santa Monica, Los Angeles, California), var en britisk-amerikansk skuespiller og komiker. Han var Halvan i komikerduoen Helan og Halvan (engelske Laurel and Hardy).

Liv og virke

Bakgrunn 
Stan Laurel var sønn av Arthur J. Jefferson (1862-1949) og Margaret "Madge" Jefferson (1860-1908). Begge foreldrene hadde bakgrunn som skuespillere, og faren var dessuten produsent, regissør og impresario over mange år. Laurel debuterte på scenen som 16-åring på et lite teater i Glasgow, Skottland, og de følgende årene spilte han så vel drama som komedie, og danset og klovnet på varietéscenene.

Karriere 
I 1910 sluttet Laurel seg til Fred Carnos trupp som Charles Chaplins innhopper, og fulgte med til USA på gruppens første turné der. Truppen vendte tilbake til USA i 1912, og da de andre siden reiste tilbake til England valgte Laurel å bli værende. Han begynte å opptre på varietéer og i 1917 gjorde han sin filmdebut. Han medvirket i 79 filmer før han i 1927 sammen med Oliver Hardy dannet filmfarsens mest populære par Helan og Halvan. 

I sine tidlige filmer på egen hand hadde Laurel for det meste klovneroller, ofte ikledd altfor store klær. I Helan og Halvan-filmene var Laurel den morsomste av de to, med ett aldeles spesielt kroppsspråk, som for eksempel babylignende gråt, forvirret blunking og han pleide å klø seg på hodet. 

I Filmåret 1961 fikk han Æres-Oscar for sitt kreative pionerinnsats innen filmfarsen.

Laurel var gift fem ganger; hans ekteskap var stormfulle. En av konene giftet han seg med og skilte seg fra to ganger. En annen av hans hustruer var en eksentrisk russisk «grevinne» og operasangerinne, som påstod at Laurel hadde planer på å myrde henne.

Filmografi (i utvalg, på egen hånd) 
 1917 – Nuts in May
 1918 – It's Great to be Crazy
 1923 – The Handy Man
 1925 – Navy Blue Days

Referanser

Eksterne lenker 
  

Engelske skuespillere
Stumfilmskuespillere
Oscar-vinnere
Personer fra distriktet South Lakeland
Allen / Lande

Allen / Lande er et svensk bandprosjekt frontet av de to vokalistene Jørn Lande og Symphony X-vokalisten Russell Allen. Alle sangene har blitt skrevet av gitarist Magnus Karlsson.

De har så langt gitt ut tre album på Frontiers Records.

Diskografi 
The Battle (2005)
The Revenge (2007)
The Showdown (2010)
 The Great Divide (2014)

Medlemmer
Jørn Lande – Vokal
Russell Allen – Vokal
Magnus Karlsson – Gitar, bassgitar, keyboard
Jaime Salazar – Slagverk

Referanser

Tradisjonell metal-band
Band etablert i 2005
Hardrockgrupper
Svenske heavy metal-band
Absurdisme

Absurdisme er en retning innen filosofi, litteratur og kunst der man fastslår at man aldri kan finne meningen med livet fordi menneskelivet i seg selv er meningsløst (absurd). Står, og er, sterkt relatert til eksistensialisme og nihilisme.

Historisk sett bygget absurdismen seg opp og frem etter den annen verdenskrig med utgangspunkt i det tilsynelatende meningsløse og håpløse i menneskenes eksistens. Dette mye basert på den danske filosofen Søren Kierkegaards tanker. Retningen er særlig viktig innenfor dramatikken. Kjente representanter på dette området er blant annet Samuel Beckett, Eugène Ionesco, Albert Camus og Fernando Arrabal.

Se også
Eksistensialisme
Nihilisme
Absurd teater

Eksterne lenker
Absurd litteratur; fra Bibliotekarstudentens nettleksikon om litteratur og medier (pdf-fil)

Filosofi
Litteratur

de:Absurdität
Kautokeino Fastboendes Liste

Kautokeino Fastboendes Liste (Guovdageainnu Dáloniid Listu) er et norsk, samisk politisk parti. De stiller til kommune- og sametingsvalg i Kautokeino valgkrets.

For perioden 2007-2011 hadde KLF tre representanter i Kautokeino kommunestyre: 
 Hans Isak Olsen
 Isak Mathis O. Hætta
 Ellen Anete Hætta

I 2015 fikk partiet enda ett mandat, og i tillegg til de tre fra forrige periode kom også Inger Lise Singer med i kommunestyret.

Ved kommunevalget i 2019 gjorde partiet et sterkt valg og ble det største partiet med 26,4 prosent av stemmene.

På Sametinget hadde partiet én representant for perioden 2005-09; Isak Mathis O. Hætta.

Referanser 

Samisk politikk
Politiske partier i Norge
Politikk i Kautokeino
Utah Olympic Park Jumps

Utah Olympic Park Jumps er et skihoppanlegg i Park City i Utah, USA. Anlegget ble brukt under OL i Salt Lake City i 2002. Det består av to hoppbakker med størrelse K120 (HS134) og K90 (HS100), samt fire mindre bakker med K64, K40, K20 og K10.

Anlegget er en del av Utah Olympic Park, som er et ca. 1,6 km² stort sports- og fritidsområde som i tillegg til hoppbakkene blant annet har bobsleighbane, freestylebakker og et olympiamuseum.

Byggingen av Utah Olympic Park startet i 1991. HS100-bakken og de mindre treningsbakkene ble åpnet i 1993. Foran OL ble normalbakken modernisert og storbakken bygd, dessuten ble infrastrukturen i anlegget kraftig utbygd. Det utbygde anlegget sto ferdig høsten 2000, og holdt verdenscuprenn i spesielt hopp i januar 2001 («prøve-OL»). Alle bakkene i anlegget har plastmatter, slik at de kan brukes hele året.

Med en høyde på 2237 meter over havet er hoppanlegget i Park City de høyestliggende internasjonalt brukte hoppbakkene i verden.

Bakkene er blitt brukt i kontinentalcupen i hopp for menn og kvinner.

Bakkerekorden på snø i HS134-bakken er 134 meter, satt av Wolfgang Loitzl (Østerrike) i verdenscupen 20. januar 2001. På plast er rekorden 137,5 meter, satt av Marcin Bachleda (Polen) i kontinentalcupen 2. oktober 2005. I HS100-bakken er anerkjent rekord 99 meter, satt av Sven Hannawald (Tyskland) i OL 10. februar 2002. Evan Bliss (USA) hoppet 104,5 meter 9. februar 2008.

Bakkerekorder i de mindre bakkene: K64: 72 meter, satt av Anders Johnson (USA) i 2002. K40: 45 meter, satt av Trey Oxford (USA) i 1997. K20: 23 meter, satt av Anders Johnson i 2000. K10: 15,5 meter, satt av Dusty Korek (Canada), Nathaniel Mah og Colton Kissell (begge USA) i 2004.

Viktige renn 
Inkluderer OL og verdenscupen for menn og kontinentalcupen (vinter) for kvinner, men ikke sommerrenn.

Menn

Kvinner

Kilder 
 Skisprungschanzen-Archiv: Park City (Olympic Park)
 FIS: Resultater (ikke fullstendig)
 FIS: OL-resultater

Eksterne lenker 
 
 Utah Olympic Park

Hoppbakker i USA
Sport i Utah
Hoppbakker brukt i OL
Sportsanlegg under Vinter-OL 2002
Byggverk i Utah
Summit County (Utah)
Dale videregående skole

Dale videregående skole er en videregående skole i Dale i Sunnfjord i Fjaler kommune i Sunnfjord. Skolen ble stiftet i 1980, og tok over for filialen til Førde videregående skole på Vevang som ble etablert året før.

Utdanningstilbud 
Vedtatt utdanningstilbud for skoleåret 2021-2022:

Referanser

Eksterne lenker 
 skolens hjemmesider

Videregående skoler i Vestland
Utdanningsinstitusjoner etablert i 1980
Utdanning i Fjaler
Eid videregående skole

Eid videregående skole er en videregående skole på Nordfjordeid i Stad kommune i Nordfjord. Skolen ble stiftet i 1922 som Eid Gymnas, en toårig privatskole. Skolens rektor fra 1922 til 1963, Andreas Berg, fikk i 1964 Kongens fortjenstmedalje i gull for sitt virke ved Eids gymnas.

Historie 
I 1980-årene var det to videregående skoler på Nordfjordeid. Eid yrkesskole, som videreførte tradisjonene fra Holmøy arbeidsskole, med møbelsnekkerfag og smed- og mekanikarfag, og utvidet med opplæring innen elektrofag og elektronikk. Eid videregående skole videreførte gymnaset og Georg Kragseths handelsskole. I 1990-årene tok fylkeskommunen over eierskapet og skolene ble slått sammen fra 1. august 1992 under navnet Eid videregående skole.

Rektorer
 2020–: Alf Reidar Myrstad
 –2020: Ove Bjørlo

Utdanningstilbud 
Vedtatt utdanningstilbud for skoleåret 2021–2022:

Referanser

Eksterne lenker 
 skolens hjemmesider

Videregående skoler i Vestland
Utdanningsinstitusjoner etablert i 1922
Utdanning i Stad
Nordnesgaten 23 (Håndverkerhuset)

Nordnesgaten 23 eller Håndverkerhuset er en bygning fra Nordnes i Bergen som er flyttet til Gamle Bergen Museum i Sandviken.

Bygningen
Huset ble bygd på Nordnes en gang mellom bybrannen i 1756 og 1778, da huset er nevnt i en branntakst. Bygningen lå i forlengelsen av Strandgaten, som fram til 1945 het Nordnesgaten. Huset har halvannen etasje med utsvaiet saltak i nord og valmtak i sør. På østsiden har huset en asymmetrisk plassert pulttaksark. Hovedfasaden mot nord er symmetrisk utformet og har et tydelig empirepreg.

Fredning, demontering og gjenreising
Nordnesgaten 23 ble fredet av Riksantikvaren i 1927, sammen med de nærliggende bygningene Nordnesgaten 25, Allersgården og Sliberget 1-3. Huset ble skadet i eksplosjonen i 1944. Bygningen ble demontert i 1963 og gjenreist på Gamle Bergen Museum i årene 1964-1965.

Håndverkerhuset
Nordnesgaten 23 ble opprinnelig brukt som bolig, men på museet har ulike håndverkerverksteder blitt bygd inn i huset. Huset inneholder nå boktrykkeri, bokbinderverksted, Bergens Tidende-kontor, blikkenslagerverksted og fotoatelier med venterom.

Eksterne lenker
 Bergen byleksikon på nett, om Nordnesgaten
 Tegning som viser husets opprinnelige plassering til høyre for nr. 25
 Foto som viser husets opprinnelige plassering
 Foto som viser husets opprinnelige plassering
 

Gamle Bergen Museum
Fredete byggverk i Vestland
Kulturminner i Bergen
Bergens historie
Henrik Forsberg

Henrik Forsberg (født 16. februar 1967 i Borlänge) er en svensk skiskytter. På samme måte som ektefellen Magdalena Forsberg var Henrik Forsberg opprinnelig langrennsutøver som etter hvert gikk over til skiskyting.

Han oppnådde imidlertid ikke samme framgang som Magdalena Forsberg, og har en andreplass i et verdenscuprenn som fremste resultat.

Referanser

Eksterne lenker 
 

Svenske langrennsløpere
Svenske skiskyttere
Deltakere for Sverige under Vinter-OL 1992
Langrennsløpere under Vinter-OL 1992
Deltakere for Sverige under Vinter-OL 1994
Langrennsløpere under Vinter-OL 1994
Deltakere under Ski-VM 1995
Deltakere under Ski-VM 1997
Deltakere for Sverige under Vinter-OL 1998
Langrennsløpere under Vinter-OL 1998
Deltakere under Ski-VM 1999
Deltakere for Sverige under Vinter-OL 2002
Skiskyttere under Vinter-OL 2002
Personer fra Borlänge
Fødsler i 1967
Deltakere under VM i skiskyting 2002
Deltakere under VM i skiskyting 2001